Kjersti Grini gjør comeback som trener
Dette skriver TV 2. - Ja, det stemmer. Gjøvik er en spennende klubb som drives veldig bra. Jeg gleder meg veldig, sier hun. TV 2s håndballekspert la opp som spiller i 2003 og var en periode trener for danske Randers. Den jobben ga hun opp i 2004 med lovnad «om at det ikke var trener hun ville være». Nå er holdningen en annen. - Motivasjonen og lysten er tilbake. Det har ikke manglet på diverse tilbud de siste årene, men jeg har rett og slett ikke hatt lyst. Nå er det annerledes. Jeg er blitt eldre og er klar for å komme tilbake på «gølvet» igjen, sier Grini. Gjøviks hovedtrener er Børge Brown. Foreløpig skal Kjersti Grini bare ha en deltidsstilling i kubben.
Kjersti Grini går inn i trenerapparatet til Gjøviks eliteserielag i håndball kvinner og blir også klubbens sportslige leder.